CELEX: 32007D0229
Language: hu
Date: 2007-04-11 00:00:00
Title: 2007/229/EK: A Bizottság határozata ( 2007. április 11. ) a bizalmas adatokhoz való tudományos célú hozzáférésre feljogosított kutatókat foglalkoztató szervezetek jegyzékének megállapításáról szóló 2004/452/EK irányelv módosításáról (az értesítés a C(2007) 1546. számú dokumentummal történt) (EGT vonatkozású szöveg)

14.4.2007   
            
            
               HU
            
            
               Az Európai Unió Hivatalos Lapja
            
            
               L 99/11
            
         
      A BIZOTTSÁG HATÁROZATA
   
   (2007. április 11.)
   a bizalmas adatokhoz való tudományos célú hozzáférésre feljogosított kutatókat foglalkoztató szervezetek jegyzékének megállapításáról szóló 2004/452/EK irányelv módosításáról
   (az értesítés a C(2007) 1546. számú dokumentummal történt)
   (EGT vonatkozású szöveg)
   (2007/229/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közösségi statisztikákról szóló, 1997. február 17-i 322/97/EK tanácsi rendeletre (1) és különösen annak 20. cikke (1) bekezdésére,
   mivel:
   
               (1)
            
            
               A bizalmas adatokhoz való tudományos célú hozzáférés tekintetében a közösségi statisztikákról szóló 322/97/EK tanácsi rendelet végrehajtásáról szóló, 2002. május 17-i 831/2002/EK bizottsági rendelet (2) a statisztikai következtetések tudományos célú megállapításának lehetővé tétele érdekében meghatározza a közösségi hatósághoz továbbított bizalmas adatokhoz történő hozzáférés engedélyezésének feltételeit, valamint azokat a szabályokat, amelyek a közösségi és a nemzeti hatóságok e hozzáférés előmozdítását szolgáló együttműködésére vonatkoznak.
            
         
               (2)
            
            
               A 2004/452/EK bizottsági határozat (3) megállapította a bizalmas adatokhoz való tudományos célú hozzáférésre feljogosított kutatókat foglalkoztató szervezetek jegyzékét.
            
         
               (3)
            
            
               A Gazdasági Együttműködési és Fejlesztési Szervezet (OECD), a Család- és munkaügyi statisztikai tanulmányok központja, Kanada, Ottawa, Ontario állam, Kanada, az Európai Bizottság Közös Kutatóközpontért felelős Főigazgatóságának a csalás elleni küzdelemhez nyújtott ökonometriai és statisztikai támogatásért (ESAF), valamint az Európai Kutatási Térség támogatásáért felelős egysége (SERA) az előírt feltételeket teljesítő szerveknek tekintendő, ezért azokat hozzá kell adni a 831/2002/EK rendelet 3. cikke (1) bekezdésének c) pontjában szereplő hivatalok, szervezetek és intézmények jegyzékéhez.
            
         
               (4)
            
            
               Az e határozatban előírt intézkedések összhangban vannak a statisztikai adatok bizalmas kezelésével foglalkozó bizottság véleményével,
            
         ELFOGADTA EZT A HATÁROZATOT:
   1. cikk
   A 2004/452/EK határozat mellékletének helyébe az e határozat mellékletében szereplő szöveg lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2007. április 11-én.
      
         
            a Bizottság részéről
         
         Joaquín ALMUNIA
         
         
            a Bizottság tagja
         
      
   
   
      (1)  HL L 52., 1997.2.22., 1. o. A legutóbb az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított rendelet.
   
      (2)  HL L 133., 2002.5.18., 7. o. A legutóbb az 1104/2006/EK rendelettel (HL L 197., 2006.7.19., 3. o.) módosított rendelet.
   
      (3)  HL L 156., 2004.4.30., 1. o. A legutóbb a 2007/81/EK határozattal (HL L 28., 2007.2.3., 23. o.) módosított határozat.
   
      MELLÉKLET
      
         
            „MELLÉKLET
            SZERVEZETEK, AMELYEK KUTATÓI TUDOMÁNYOS CÉLBÓL BIZALMAS ADATOKHOZ FÉRHETNEK HOZZÁ
            Európai Központi Bank
            Spanyol Központi Bank
            Olasz Központi Bank
            Cornell Egyetem (New York állam, Amerikai Egyesült Államok)
            New York-i Városi Egyetem (New York City University), Baruch College, Politikatudományi Tanszék (Amerikai Egyesült Államok, New York állam)
            Német Központi Bank
            Az Európai Bizottság Foglalkoztatási, Szociális és Esélyegyenlőségi Főigazgatóságának Foglalkoztatás-elemzési egysége
            Tel-Avivi Egyetem (Izrael)
            Világbank
            A Princeton Egyetem Woodrow Wilson Közigazgatási és Külpolitikai Intézetének Egészségügyi és Jóléti Központja, Amerikai Egyesült Államok, New Jersey állam (Center of Health and Wellbeing of the Woodrow Wilson School of Public and International Affairs)
            Chicagói Egyetem (UofC), Illinois, Amerikai Egyesült Államok
            Gazdasági Együttműködési és Fejlesztési Szervezet (OECD)
            Család- és munkaügyi statisztikai tanulmányok központja, Kanada, Ottawa, Ontario állam, Kanada (Family and Labour Studies Division of Statistics Canada, Ottawa, Ontario, Canada)
            Az Európai Bizottság Közös Kutatóközpontért felelős Főigazgatóságának a csalás elleni küzdelemhez nyújtott ökonometriai és statisztikai támogatásért felelős egysége (ESAF)
            Az Európai Bizottság Közös Kutatóközpontért felelős Főigazgatóságának az Európai Kutatási Térség támogatásáért felelős egysége (SERA).”